Rólny hłowač

Rólny hłowač (Knautia arvensis) je rostlina z podswójby drapalcowych rostlinow (Dipsacoideae) znutřka swójby kozylistowych rostlinow (Caprifoliaceae). Dalše serbske mjeno je hłowate zelo.

 Wopis 
Rólny hłowač je trajne zelo, kotrež docpěje wysokosć wot 30 hač 80 cm.

Stołpik je jednory abo rozhałužkowany, krótkokosmaty a dozady seršćaty-wiwlaty. 

 Łopjena 
Spódnje łopjena su njerozdźělne, jejko-lancetojte, stołpikate, cyłokromne abo zubate. 

Stołpikowe łopjena su sedźace, přećiwostejne, šěrozelene a mutne.

 Kćenja 
Kćěje wot julija hač awgusta. Kćenja steja w małkich, 2-4 cm šěrokich, płonych hłójčkach. Keluch ma 8-10 swětłych, 2-3 mm dołhych seršćow. Króna je módrowioletna abo čerwjenowioletna a docpěje wot 1,8 cm, mjeztym zo štyri krónowe kónčki maja rozdźělne dołhosće. Jeje zwonkowne kónčki wosebitnje kromnych kćenjow su powjetšene. Nakromne kćenja su wjetše. 

 Stejnišćo 
Rosće na łukach, połsuchich trawnikach, pućowych a lěsnych kromach a na rolach.

 Rozšěrjenje 
Rostlina je w nimale cyłej Europje rozšěrjena.

 Nóžki 

 Žórła 

 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 322 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 248 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Kategorija:Drapalcowe rostliny